ઈન્દ્રનીલ રાજ્યગુરુએ પત્રકારો સામે ખુલ્લીને પોતાની નારજગી વ્યક્ત કરી હતી. આ મુ્દ્દે વાત કરતા તેમણે જણાવ્યું કે, પ્રદેશ કોંગ્રેસની નેતાગીરીથી નારાજ છું તે માટે મેં રાજીનામું આપી દીધું છે. મેં ગુજરાત કોંગ્રેસ પ્રમુખ અમિત ચાવડાને મેસેજ કરીને આ અંગે જાણકારી આપી દીધી છે. હું ગુજરાત કોંગ્રેસના સંગઠનથી નારાજ છું. આ અંગે મેં કોંગ્રેસ અધ્યક્ષ રાહુલ ગાંધી સુધી પણ રજુઆત કરી હતી. પરંતુ કોઈ નિરાકરણ આવ્યું નથી. આથી હું મારુ રાજીનામું આપું છું.